Nova jornada de donació de sang a Burjassot, el 19 de febrer
2025-07-24

La solidaritat tornarà a donar-se cita a Burjassot en una nova jornada de donació de sang, en la qual el Centre de Transfusió de la Comunitat Valenciana demana la col·laboració de la ciutadania.

Al febrer, el Centre de Transfusió ubicarà un punt de donació de sang, el dilluns 19 de febrer, a la planta baixa del Consistori, on les burjassoteres i els burjassoters podran acostar-se a donar sang, mostrant així la seu solidaritat amb les persones malaltes dels hospitals valencians. L’horari de la donació serà de 17.00 a 20.30 hores.

La sang és un element vital que no es pot fabricar i, per este motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.